b"\n_START_ARTICLE_\nEsc\xc3\xa0ner de ports\n_START_PARAGRAPH_\nUn esc\xc3\xa0ner de ports \xc3\xa9s un programa inform\xc3\xa0tic que analitza l'estat dels ports d'una m\xc3\xa0quina connectada a una xarxa de comunicacions. Detecta si un port est\xc3\xa0 obert, tancat, o protegit per un tallafoc._NEWLINE_S'utilitza per detectar quins serveis comuns est\xc3\xa0 oferint la m\xc3\xa0quina i possibles vulnerabilitats de seguretat segons els ports oberts. Tamb\xc3\xa9 pot arribar a detectar el sistema operatiu que est\xc3\xa0 executant la m\xc3\xa0quina segons els ports que t\xc3\xa9 oberts. \xc3\x89s usat per administradors de sistemes per analitzar possibles problemes de seguretat, per\xc3\xb2 tamb\xc3\xa9 \xc3\xa9s utilitzat per usuaris malintencionats que intenten comprometre la seguretat de la m\xc3\xa0quina o la xarxa._NEWLINE_Existeixen diversos programes escanejadors de ports per la xarxa. Un dels m\xc3\xa9s coneguts \xc3\xa9s el Nmap, disponible tant per Linux, OS X i Windows."